CELEX: C2007/269/95
Language: et
Date: 2007-11-10 00:00:00
Title: Kohtuasi T-330/07: 30. augustil 2007 esitatud hagi — Kuiburi Fruit Canning versus nõukogu

10.11.2007   
            
            
               ET
            
            
               Euroopa Liidu Teataja
            
            
               C 269/53
            
         30. augustil 2007 esitatud hagi — Kuiburi Fruit Canning versus nõukogu
   (Kohtuasi T-330/07)
   (2007/C 269/95)
   Kohtumenetluse keel: inglise
   Pooled
   
      Hageja: Kuiburi Fruit Canning Co., Ltd (Bangkok, Tai) (esindajad: advokaadid F. Graafsma, J. Cornelis)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu 18. juuni 2007. aasta määrus (EÜ) nr 682/2007, millega kehtestatakse teatavate Taist pärit toiduks valmistatud või konserveeritud suhkrumaisi terade impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks;
            
         
               —
            
            
               mõista hageja kohtukulud välja Euroopa Liidu Nõukogult.
            
         Väited ja peamised argumendid
   Käesoleva hagiga soovitakse tühistada nõukogu 18. juuni 2007. aasta määrus (EÜ) nr 682/2007 (1) osas, milles see väidetavalt rikub määruse (EÜ) nr 384/1996 (2) artikli 17 lõiget 3 ja WTO lepingu (3) artiklit 6.10.2, lükates tagasi hageja individuaalse dumpingumarginaali taotluse vaatamata asjaolule, et hageja on väidetavalt ainuke eksportiv tootja, kes on esitanud individuaalse dumpingumarginaali arvutamiseks vajalikku teavet.
   Esiteks väidab hageja, et nõukogu tegi ilmse hindamisvea, kui leidis, et individuaalse dumpingumarginaali arvutamise taotlusi oli esitatud rohkem kui üks.
   Teiseks väidab hageja, et kuna oli ainult üks eksportiv tootja, kes individuaalse dumpingumarginaali arvutamist taotles, ei olnud nõukogul kaalutlusõigust otsustada, kas hageja individuaalne kontrollimine on liigselt koormav ja takistab uurimise õigeaegset lõpuleviimist.
   Kolmandaks väidab hageja, et juhul, kui nõukogul selline kaalutlusõigus on, tegi nõukogu ilmse hindamisvea, kui leidis, et ühe eksportija täiendav kontrollimine oleks olnud põhjendamatult koormav, takistades uurimise õigeaegset lõpuleviimist.
   Lõpuks väidab hageja, et nõukogu tegi ilmse hindamisvea, kui leidis, et hagejale individuaalse dumpingumarginaali arvutamine oleks diskrimineerinud teisi kontrollimata eksportijaid.
   
      (1)  Nõukogu 18. juuni 2007. aasta määrus (EÜ) nr 682/2007, millega kehtestatakse teatavate Taist pärit toiduks valmistatud või konserveeritud suhkrumaisi terade impordi suhtes lõplik dumpinguvastane tollimaks ja nõutakse lõplikult sisse kõnealuse impordi suhtes kehtestatud ajutine tollimaks (ELT L 159, lk 14).
   
      (2)  Nõukogu 22. detsembri 1995. aasta määrus (EÜ) kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, lk 1; ELT eriväljaanne 11/10, lk 45).
   
      (3)  1994. aasta üldise tolli- ja kaubanduskokkuleppe VI artikli rakendamise leping (EÜT L 336, lk 103; ELT eriväljaanne 11/21, lk 189).